Alcobaça
Store norske leksikon,Geografi,Verdens geografi,Europa,Portugals geografi
Alcobaça er en by i Portugal. Byen befinner seg om lag 100 kilometer nord for landets hovedstad Lisboa og like sør for Leiria. Byen har om lag 5400 innbyggere (2001), og kommunen har rundt 55 000 innbyggere (2021). Byen ligger langs elvene Alcoa og Baça, derav navnet.
Kloster Alcobaça er kjent for sitt kloster i gotisk cistercienserstil, Mosteiro de Santa Maria de Alcobaça, som er Portugals største kirkebygg. Byggverket ble påbegynt av kong Alfons I, Portugals første konge, omkring år 1152. Klosteret ble oppført på UNESCOs verdensarvliste i 1989. UNESCO beskriver klosteret som et mesterverk, blant annet på grunn av dets størrelse, bygningenes arkitektoniske renhet, og skjønnheten i materialene som er benyttet. Bygningene inneholder de eldste portugisiske kongegravene. Da franske tropper under ledelse av Napoleon 1 invaderte Portugal i 1810, ble klosteret ribbet for sine historiske skatter, deriblant sitt rikholdige bibliotek.Alcobaça et et populært turistmål, mest på grunn av klosteret, men også for sin beliggenhet, med flere museer, parker og strender innen kort rekkevidde. Les mer i Store norske leksikon Portugal Portugals geografi Portugals historie Portugals regenter Cistercienserordenen Eksterne lenker UNESCO om Alcobaça-klosteret